google/wiki40b huggingface dataset:
Lemoniz kjernekraftverk

Lemoniz kjernkraftverk er et spansk kjernekraftverk som ligger i Lemóniz i provinsen Bizkaia i den autonome regionen Baskerland, og som aldri er blitt tatt i bruk. Anlegget har to utbygde reaktorer, som kunne hatt en total effekt på 1 800 MW ved operativ bruk. 
Den politiske avgjørelsen om å skrinlegge igangsettelsen av anlegget ble fattet i 1983, etter at de spanske sosialdemokratene vant valget året før og dermed inntok regjeringskontorene. Avgjørelsen kom som følge av en omfattende politisk kampanje mot kjernekraft i Baskerland.
Søvngjengeri

Søvngjengeri (somnambulisme) er en søvnforstyrrelse hvor man i sovende tilstand utfører ting som man normalt skulle være våken for å utføre. Den alminneligste form for søvngjengeri er nettopp at man vandrer omkring.
Søvngjengeri er ikke i seg selv farlig, men risikoen for å komme til skade er naturligvis større enn normalt.
Ectenessini

Utseende

Middelsstore, spinkle, vanligvis gulbrune trebukker. Antennene er tynne og betydelig lengre enn kroppen. Pronotum er tønneformet, så langt som bredt eller tydelig lengre enn bredt. Dekkvingene er lange og smale, parallellsidige, ofte med lyse flekker, sjelden blåsvarte. Beina er forholdsvis korte, oftest ikke fortykkrdr.

Levevis

Larvene lever i død ved, mest av løvtrær.

Utbredelse

Gruppen er utbredt i Mellom- og Sør-Amerika fra Mexico og sørover, de fleste artene lever i Brasil.
Epiphora ploetzi

Utseende

En nokså stor (vingespenn ca. 100 millimeter), brunlig påfuglspinner. Som vanlig for Attacini er vingene meget store sammenlignet med kroppen. Hannenes forvinger er noe sigdformede, med avrundet spiss. Det er en liten øyeflekk ved forvingespissen.
Hos denne arten er vingenes hvite tvrrbånd nokså smalt og uregelmessig, vingenes hvite midtflekker kommaformede.

Levevis

Larvene lever på ulike slags busker og trær. Disse artene kan utnytte en rekke forskjellige fødeplanter. De voksne sommerfuglene tar ikke næring til seg, men overlever på fett de har lagret fra larvetiden. De store hunnene sitter mest i ro og sender ut feromoner, som de aktive hannene kan merke på lang avstand.

Utbredelse

Arten er utbredt i det vestlige Sentral-Afrika, fra Kamerun i nord til Angola i sør.
Norgesmesterskapet på ski 1983

Norgesmesterskapet på ski 1983 var norgesmesterskapet i de nordiske grenene skihopping, langrenn og kombinert.
Mesterskapet ble arrangert på Lillehammer og Mo i Rana.
Alan Ewen Donald

Bakgrunn

Alan Ewen Donald var barn av Robert T. Donald og Louise Turner. Han ble utdannet ved Aberdeen Grammar School, Fettes College, så Trinity Hall (BA, LLM) i Cambridge.
Han giftet seg med Janet Hilary Therese Blood i 1958.

Karriere

Etter militærtjeneste ved Royal Horse Artillery 1949–50 gikk han inn i den britiske utenrikstjeneste i 1954. Hans posteringer var i Beijing 1955–57, hjemme ved utenriksministeriet 1958–61, til delegasjonen til NATO i Paris 1961–64 og så igjen i Beijing 1964–66. Han var postert hjemme 1967–71. Så var han i Athen 1971–73 og deretter politisk rådgiver til guvernøren i Hongkong 1974–77.
Han var så ambassadør til Zaire, Kongo-Brazzaville, Burundi og Rwanda fra 1977 til 1980. Etter fire år hjemme var han ambassadør til Indonesia 1984–88.
Han var ambassadør ril Folkerepublikken Kina 1988–91.
Senere hadde han ledende verv i næringslivet: China Fund Inc. (NY), 1992–2003, HSBC China Fund Ltd, 1994–2004, J.P. Morgan Fleming Asian Investment Trust Ltd, 1997–2001 (Fleming Far Eastern Investment Trust, 1991–97) og China Association, 2003–08.
Ramsjøhytta

Ramsjøhytta er en selvbetjent turisthytte i Tydal kommune i Trøndelag.
The Ultimate Collection

The Ultimate Collection er et samlealbum av Michael Jackson, utgitt i 2004. Albumet inneholder fire CD-er og en DVD.
Det europeiske system av sentralbanker

Det europeiske system av sentralbanker ble opprettet 1. juni 1998 er det organ innen Den europeiske unions (EU) organ som styrer den felles pengepolitikk, og består av Den europeiske sentralbank samt alle medlemstatenes sentralbanker, uavhengig av om landet har innført euro eller ikke.
ESSBs viktigste styringsmål er å bevare prisstabilitet innen EU-regionen. For tiden er dette satt til 2 pst. p.a. Med dette menes at inflasjonen skal ligge under, men nær, 2 pst.
Småvannkalver

Utseende

Småvannkalver  har en oval fasong slik som hos alle vannkalver. Hode, bryst og bakkropp danner én kurve, noe som reduserer vannmotstanden når de svømmer. Hodet er bredt og noe skovlformet, med en mer eller mindre skarp fremkant. Brystet (pronotum) er bredere enn langt. Kroppen er nokså flattrykt, mye bredere enn høy.  Fasettøynene er relativt små og ikke utstående. Antennene er trådformede.
De er små, vanligvis bare mellom 3 og 5 millimeter lang som voksen. Larven er i sine siste larvestadier omtrent dobbelt så stor.
Fargen er ofte rød brunlig. Noen er mørke, andre er lysere. Flere arter har lysere gul-orange felt, særlig langs dekkvingene.
Hunnen har alminnelige framføtter, mens hannen har brede framføtter.  De er utvidet med noen sugeskåler den bruker under parring, for å holde seg fast på hunnens rygg. Bakbeina er typiske for vannkalver. Leggene (tibiae) og fotleddene (tarsene) er avflatet og utstyrt med tette frynser av lange hår som virker som årer.

Levevis

Både de voksne billene og  larvene, er  rovdyr.  Larvestadiene er i ferskvann. De voksne vannkalvene flyr godt og kan derfor påtreffes et stykke fra vannet. Vannkalvene svømmer raskt med symmetriske bevegelser, det vil si at begge beina i et par går framover og bakover samtidig.
Småvannkalver har ikke gjeller og er avhengige av å hente oksygen fra luften. Man kan se både voksne og larver hengende fra vannoverflaten, der bare bakkroppsspissen bryter overflatehinna. De voksne billene lagrer luft under dekkvingene.
Småvannkalver tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadie,  en hvileperiode, der vannkalvens indre og ytre organer endres.  Vannkalver lever i ferskvann både som larver og som voksne. Det eneste stadiet som er på land er puppestadiet. Når larven er fullt utvokst, kryper den på land, graver ut et kammer i løs jorden eller lignende, hvor puppestadiet tilbringes.
St. Petersburg

Næringsveier

Byen har mye handel – hvor havnen spiller en viktig rolle – samt mye forskjellig industri. I tillegg er det mye turisme: byen er regnet som landets kulturhovedstad og mange severdigheter.

Sport

Leningrad huset en del av fotballturnering under Sommer-OL i 1980. Goodwill Games i 1994 ble også arrangert i St. Petersburg.
Den første idrettskonkurransen som ble arrangert i byen, var en ro-konkurranse arrangert av Peter den store i 1703 etter seieren over den Svensk flåten. Yachting har også blitt arrangert av den russiske marinen helt siden byen ble grunnlagt. Yacht-klubbene: St. Petersburg River Yacht Club og Neva Yacht Club er i dag blant verdens eldste Yacht-klubber.
Ridning og hestesport har lange tradisjoner i byen og var populær blant tsarene og aristokratiet, samt viktig som en del av den militære treningen. Flere historiske idrettsarenaer har blitt bygget for ridning siden 1700-tallet for å opprettholde treningen hele året, for eksempel Zimny ​​stadion og Konnogvardeisky Manezh blant andre.
Byen har også lange sjakk-tradisjoner og det var under en internasjonal turnering i 1914 i St. Petersburg at tittelen «Stormester» ble først formelt gitt av tsar Nikolaj II til fem spillere: Lasker, Capablanca, Alekhin, Tarrasch og Marshall, og som tsaren hadde delvis finansiert.
Kirovstadionen, som nå er demontert, var en av de største stadionene i verden og hjemmebanen til fotballaget Zenit St. Petersburg i 1950-1993 og 1995. I 1951 satt stadionet tilskuerrekord med 110 000 tilskuere under en fotballkamp. I 1984, 2007, 2010 og 2011/2012 ble Zenit seriemestere i Sovjet og Russland. Laget har også vunnet den russiske cupen i 1999 og 2010 og vant UEFA-cupen 2007/08 og UEFA Super Cup 2008. Zenit spiller sine hjemmekamper på Krestovskij stadion.
Ishockey er også populært i St. Petersburg og lagene SKA Saint Petersburg i KHL, HC VMF St. Petersburg i VHL ; SKA-1946 og Silver Lions i MHL kommer fra byen. SKA Saint Petersburg det største laget og er en av topplagene i KHL. Kjente spillere som Maxim Afinogenov, Patrick Thoresen, Dmitri Kalinin, Petr Průcha og Viktor Tikhonov (1988), spiller for klubben
Béarnaisesaus

Béarnaisesaus (riksmål; bokmål: bearnessaus eller bearnéssaus,  av fransk: sauce béarnaise [be.aʁnɛz]) er en klassisk fransk saus i hollandés-familien. Béarnaisesausen skiller seg fra hollandés bare i smak og styrke. Disse sausene er emulsjoner av eggeplomme og smør, og har rykte på seg for å være vanskelige å få til fordi de lett kan skille seg. Béarnaisesaus smaksettes med béarnaiseessens som lages ved å koke inn hvitvin og eddik med urter og krydder, deriblant estragon, pepper og sjalottløk.
Sausen er populær til en rekke retter, spesielt retter der stekt eller grillet mørkt kjøtt (særlig oksekjøtt) inngår.

Historie

Sausen ble trolig først laget av kokken Collinet og servert i 1836 ved åpningen av Le Pavillion Henri IV, en restaurant i Saint-Germain-en-Laye i nærheten av Paris. Denne historien blir styrket av det faktum at restauranten ble navngitt etter Henrik IV av Frankrike, en gourmet, som var født i provinsen Béarn.

Tilberedning

I likhet med hollandés, er det flere forskjellige måter å lage béarnaisesaus på. Vanligst er det å tilberede sausen i vannbad. Her blandes en reduksjon av eddik med eggeplommene. Andreas Viestad bruker en reduksjon av sjalottløk, eddik, hvitvin og estragon. Etter at reduksjonen er pisket sammen med eggeplommene, tilsettes smør. Når ønsket konsistens er oppnådd, tilsettes pepper og estragon. Alternativt kan smakstilsetninger legges til en ferdig hollandés (uten sitronsaft).
Ili

Historie

Frem til 600-tallet ble dette området behersket av det nomadiske turkiske Wusunfolket. Etterhvert ble det del av Dzungaria. Mellom 1100-tallet og 1300-tallet hørte området til Kara-Khitan-khanatet, frem til Djengis Khan erobret regionen. Ili kom deretter til å bli hjemsted for de mongoliske khanene.
En gang på 1500- eller 1600-tallet havnet Ili igjen under dzungarernes kontroll som en del av Dzungaria. I 1755 ble ili erobret av av den kinesiske Qing-dynastiet. Ili ble hovedsete for den kinesiske administrasjon og for militæret i Xinjiang.
Et uigursk opprør i 1864 førte til at et sultanat, Taranchi-sultanatet, bestod en kort stund. Sultanatet ble annektert av Russland i 1871, men ble ført tilbake til Kina i 1881. Etter Qingdynastiets fall hørte Ili i likhet med det øvrige Xinjiang under forskjellige krigsherrer som ofte hadde tette bånd til Sovjetunionen. På 1940-tallet inngikk Ili i Østturkestan sammen med Tarbagatay og Altay. I 1949 ble det innlemmet i Folkerepublikken Kina.
På grunn av forsørgelsesproblemene som fulgte i Det store sprangets kjølvann flyktet 60 000 kazakher til Sovjetunionen i 1962 i det som ble kalt «kasakenes eksodus».
Lillefot og vennene hans – I landet for lenge siden

Handling

Filmen handler om fem foreldreløse dinosaurer, anført av apatosaurusen eller «langhalsen» Lillefot, som reiser gjennom en verden i ruiner. De sørger over tapet av sine familier, og forsøker å holde sammen slik at de selv skal kunne overleve. Målet med reisen er å nå den store dalen som ikke er rammet av katastrofer, der dinosaurer kan leve lykkelig. Filmen foregår ikke i noe nærmere bestemt tidsrom; en rekke av artene som opptrer eksisterte i helt ulike tidsepoker.
South of the Border

«South of the Border» er en amerikansk populærmusikksang, skrevet av Michael Carr (melodi) og Jimmy Kennedy (tekst). Den beskriver en reise til Mexico.
Sangen ble publisert i 1939 til filmen med samme navn med countrystjernen Gene Autry i hovedrollen.

Innhold

I teksten ser en mann tilbake med anger og smerte for å ha løyet til kvinnen han ikke kunne glemme («...and now as I wonder, my thoughts ever stray...») og returnerte for sent, nettopp idet hun forberedte seg på bryllup. Teksten er sidestilt med musikken, som swinger med synkopert glede.

Versjoner

Sangen ble en hit i 1939 for Shep Fields med sang av Hal Derwin.
Den har blitt spilt inn på plate av mange artister, men de best kjente versjonene er med Autry samt Frank Sinatra (1953).
Sangen ble spilt inn i august 1961 av Patsy Cline og utgitt på albumet Patsy Cline Showcase. Den finnes på Herb Alperts album South of the Border fra 1964.

Norske versjoner

Tola (Torleif Larssen) har skrevet en norsk tekst og Øystein Sunde har skrevet en mer humoristisk norsk tekst. Tolas versjon bærer tittelen «Sollyse dager ved Mexicos strand». Sundes versjon heter «Saus over bordet».

«Saus over bordet» med Øystein Sunde

Øystein Sunde ga ut en norsk coverversjon med tittelen «Saus over bordet» i september 1981 på Sundes musikkalbum Barkebille boogie (Philips 6327 046). Sunde skrev selv den norske teksten og tittelen «Saus over bordet» ligner fonetisk på «South of the Border». Handlingen i Sundes tekst foregår på Danskebåten, hvor diverse matretter og bølger fra havet får en uheldig virkning på maven. Både tekst, noter og tilhørende tegning til «Saus over bordet», ble publisert i boka  Kjekkere å ha–2 i 1992.
Stropla

Geografi

Elven er 12,7 km lang og drenerer et nedbørsfelt på 54,5 km². Den har sitt utspring i fra Leirpullan i Leirpullskaret med tilløpsbekk. Dette er et relativt rolig vassdrag som faller ca 60 m den første kilometeren og på de siste 10, gjennom den slake Stroplsjødalen, faller den bare 100 m. Nesten innerst i dalen passerer den Reinheim, en selvbetjent turisthytte som ble bygget av DNT i 1961. Stropla flyter ut i Kaldvella på 1 165 moh. der Kaldvelldalen møter Stroplsjødalen, 7,5 km øst-sørøst for Reinheim. Vassdraget renner ut i Driva like sør for Kongsvoll.

Geologi

Landskapet i dette området er preget av rolige fjellformer og vide fjellbekker; paleiske fjellformer (Klemsdal & Sjulsen 1988). I nord blir landskapet typisk glasialt der Driva starter sin kraftige nedskjæring i Drivdalen rett utenfor Snøhettaområdet. Landskapet er beskrevet av bl.a. Sollid i 1975.
Landskapet er kjent for sitt særegne elvemønster, typisk for områder nær et vannskille (Gjessing 1966, Holtedahl 1960, Sollid 1980). Fra høyfjellet løper elvene øst til sørøst, men fanges inn av hovedvassdragets erosjon og endrer brått retning mot øst og nordøst.
Landskapet er preget av glasiale prosesser. Løsmasseavsetningene viser forholdene ved slutten av siste istid. Isskillet lå da et godt stykke sør for vannskillet og isbevegelsen gikk nordover. Den siste fasen av istiden medførte aktivisering av bremassene over Jotunheimen til brebevegeIse mot nordøst (Sollid 1964, 1980). Brestrømmen er godt dokumentert ved drumlinavsetningene på Fokstumyrene og morenerygger i Svånådalen, Stroplsjødalen og på Knutshø.

Vern

Vassdraget er vernet i sammenheng med verneplan 108/2 Driva (øvre deler).
Vitsjuga

Vitsjuga (russisk: Вичуга) er en by i Ivanovo oblast i Russland. Den ligger rundt 65 km nordøst for Ivanovo. Innbyggertall: 39 700 (2005 est.), 40 870 (folketelling 2002).
Vitsjuga ble første gang nevnt som en volost i Ivan den stores testamente i 1504.
Landhockey under Sentralamerikanske og karibiske leker 1990

Landhockey under Sentralamerikanske og karibiske leker 1990. Landhockey var en av flere sporter i de sekstende sentralamerikanske og karibiske leker som ble arrangert i Mexico by i Mexico i perioden 20. november til 3. desember 1990. Det var tredje gangen som landhockey var med i de sentralamerikanske og karibiske leker. Det var to turneringer, en for menn og en for kvinner. Cuba vant mennenes turnering og Jamaica vant dameturneringen.
Gebhardt Plays with Himself

Gebhardt Plays with Himself er et soloalbum utgitt av Håkon Gebhardt i 2000. Det var hans debutalbum.
Volkswagen Touareg

Terrengegenskaper

Touareg har en bakkeklaring på 237 mm og kan vade på opptil 50 cm dyp uten ekstrautstyr. Klatreevnen er 45°, og veltegrensen sideveis er 35°. Pakningene i dører, luker, lykter, elektriske forbindelser, luftinntak, ventilasjonsanlegg og drivaksler er utformet for å forhindre vanninntrengning. Et luftfjæringssystem som gjør det mulig å justere bakkeklaringen fra førerplassen kan leveres som ekstrautstyr.  
Volkswagen deltar i Rally Paris-Dakar med en bil som utseendemessig likner en vanlig VW Touareg.
Bordtennis under Sentralamerikanske og karibiske leker 1986

Bordtennis under Sentralamerikanske og karibiske leker 1986. Bordtennis var en av flere sporter i de femtende sentralamerikanske og karibiske leker som ble arrangert i Santiago de los Caballeros i Den dominikanske republikk i perioden 24. juni til 5. juli 1986. Det var andre gangen som bordtennis var med i de sentralamerikanske og karibiske leker. Det var sju turneringer; single, double og lag for både kvinner og menn og en mixeddoubleturnering. Alle tapende semifinalister fikk bronsemedaljer. Den dominikanske republikk ble beste nasjon med fire gullmedaljer foran Cuba med to.
Marin Leovac

Landslaget

12. november 2014 fikk han sin første landskamp for Kroatia mot Argentina
Fylkesvei 7114

Fylkesvei 7114 (Fv7114) i Trøndelag går mellom Storvea og Fagerli i Nærøy kommune. Veien er 989 meter lang.
Før Trøndelag fylke ble opprettet 1. januar 2018 hadde veien betegnelsen Fylkesvei 535 (Nord-Trøndelag).
Judas (sang)

«Judas» er en sang av Lady Gaga, og den andre singelen fra hennes andre studioalbum Born This Way. Singelen ble lansert 15. april 2011.
Xihe (Fuxin)

Xihe (kinesisk: 细河区) er et bydistrikt i Folkerepublikken Kina, som ligger i byprefekturet Fuxin i provinsen Liaoning. Det har et areal på 126 km² og teller 160 000 innbyggere (2004).
Duellerende kvinner

Motiv

To kvinner bevæpnet med skjold og sverd, kjemper en dødskamp. Den ene kvinnen ligger allerede nede med et blødende sår fra halsen, mens den stående er i ferd med å gi henne et coup de grâce, eller nådestøt. Til venstre i bildet ses en mann i romersk militærtøy, bak ham et gjerde som holder betraktende soldater med hellebarder og spyd, samt kvinner og menn ute fra kamparenaen. Nederst til høyre ses malerens signatur: JUSEPE DE RIBERA VALENCIANO. F. 1636.

Historie

I 1552 foregikk det i Napoli en duell mellom de to kvinner Isabella de Carazi og Diambra de Petinella om kjærligheten til den unge Fabio di Zeresola. Den spanske visekongen, marki de Viasto, overvar kampen som ble et mye omtalt emne i samtiden. Nesten 100 år senere ga Napolis visekonge Manuel de Acevedo y Zúñiga Ribera i oppdrag å skildre hendelsen gjennom et maleri, som senere skulle henge i lystslottet Buen Retiro. Enkelte kunsthistorikere ser motivet primært som en allegori på kampen mellom dyden og synden avbildet som kvinnelige gladiatorer. De kjempendes klær og ansikter gir assosiasjoner til antikken. En restaurering i 1991–92 frembrakte de sterke oransje og lilla fargenyansene i kvinnenes tøy, en fargestil som avspeiler Riberas interesse for det venetianske cinquento-maleri.   
Maleriet tilhører i dag Pradomuseet i Madrid.
Idrettsforeningen Ørnulf

Idrettsforeningen Ørnulf, (tidligere Idrætsforeningen Ørnulf) stiftet 23. juni 1893 av 14 gutter på Grünerløkka i Oslo. I starten dominerte friidrett foreningens aktiviteter, men fikk også skyting og bryting på programmet. Klubben har også grupper for fotball og innebandy.
IF Ørnulf startet amatørbryting i 1909, og regnes som en pionerklubb i norsk brytehistorie. Brytegruppen ble i starten ledet av sirkusdirektør Karl Norbeck.

Friidrett

Klubben dominerte norsk friidrett og vant 9 kongepokaler tidlig på 1900-tallet. Friidrettslegenden Helge Løvland representerte IF Ørnulf.

Boksing

Høsten 1908 ble boksing tatt opp i foreningen etter at medlemmene Conrad Christensen og Grønberg hadde vært i Amerika og lært seg sporten. Ved det første Norgesmesterskapet i boksing i 1909 tok foreningen to gullmedaljer ved Conrad Christensen i fjærvekt og Johan Johansen i mellomvekt A.
I NM 1912 og i NM 1914 ble det to nye gullmedaljer. I 1915 ansatte foreningen to utenlandske trenere, først dansk-amerikaneren John Hindsberg og deretter den danske eks-verdensmesteren Waldemar Holberg. Resultatet ble 4 gull i  
NM 1915 som ble arrangert av Sportsklubben Brage i Trondheim.
Conrad Christensen sønn, amerikansfødte Edgar Norman, ble Europamester i mellomvekt i 1927, og norsk mester i NM 1924, 1925, 1926 og i 1927. Han representerte IF Ørnulf, før han var med i en gruppe som brøt ut og dannet Bokseklubben Pugilist i Oslo.
Foreningens beste bokser var fluevekteren Asbjørn Berg-Hansen, som tok 8 NM-gull i flue og bantamvekt.
Kjente boksere fra IF Ørnulf i nyere tid er Simen Auseth, Thomas Hansvoll og Frode Steinsvik.
Thomas Hansvoll tok forøvrig sitt første NM-gull i IF Ørnulf's 100-årsjubileumsstevne på Høyenhall i 1993.
Operation Crossbow (film)

Handling

Tiden er satt til den andre verdenskrig. Det nasjonalsosialistiske Tyskland eksperimenterer med flyvende bomber og raketter (V1 og V2) som sendes mot Storbritannia. Tre britiske vitenskapsmenn blir så sendt inn i Tyskland for å spionere, og det lykkes to av dem å bli ansatt som ingeniører ved et underjordisk anlegg. Disse to har så som oppgave å sende informasjon til det britiske flyvåpenet om hvor anleggene befinner seg slik at de kan bombes.
Overland Park

Overland Park er den andre mest befolkede byen i Kansas med 165 890 innbyggere. Byen ligger i Johnson County i utkanten av Kansas City. I 2006 ble Overland Park kåret til USAs sjette beste sted å bo av CNN/Money and Money magazine.
Firuzkuh (fylke)

Firuzkuh (persisk: شهرستان فیروزکوه‎) er et fylke i provinsen Teheran i Iran. Det har et areal på 2 386 km². Det administrative senteret til fylket ligger i byen Firuzkuh. Fra målingen i 2011 var fylkets befolkning på 38 712, men de foreløpige resultatene i 2016 viste en nedgang til 33 558. Fylket er delt inn i to distrikter: det sentrale distriktet og Arjomand-distriktet. Fylket har to byer: Firuzkuh og Arjomand.
Steinar Aase

Brann

Cupmester: 1976, sølv 1978

Start

Seriemester: 1980, bronse 1983
Euryopini

Utseende

Små til middelsstore, nokså brede, blanke bladbiller, gjerne farget i rødlig og svart, eller svarte med matellisk glans.

Levevis

Både larvene og de voksne (imago) er planteetere.

Utbredelse

Gruppen er utbredt i Afrika.
Forskningsetikk

Forskningsetikk er tillempningen av fundamentale etiske prinsipper på vitenskapelig aktivitet. Området omfatter blant annet planlegging og gjennomføring av eksperimenter på mennesker og dyr, lovregulering av genetisk forskning og bioteknologi samt forebygging av forskningsjuks, plagiering og uredelighet innen forskning.
Forskningsetikken er mest utviklet innen medisinsk forskning, der grunnstenen er Helsinkideklarasjonen fra 1964.
I Norge er forskningsetikken regulert gjennom lov om behandling av etikk og redelighet i forskning og Lov om medisinsk og helsefaglig forskning. Disse lovene forvaltes av De nasjonale forskningsetiske komiteene og De regionale komiteer for medisinsk og helsefaglig forskningsetikk.
Christian Rosenkreuz

Christian Rosenkreuz er en legendarisk og muligens allegorisk figur innen kristen esoterikk, som har blitt sagt å være grunnlegger av rosenkorsordenen (også kalt rosenkreuzerne). Fortellingen om Christian Rosenkreuz spores tilbake til tre skrifter fra begynnelsen av 1600-tallet, og han ble hevdet å ha levd på 13- og 1400-tallet.
Centromerus arcanus

Utseende

Centromerus arcanus er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Marco Antônio de Almeida Ferreira

Karriere

Han har spilt for Atlético Paranaense, Guarani, Santa Cruz, Mogi Mirim, Paraná, Internacional og Kashiwa Reysol.